**Vurdering av skissesøknader til Program for klinisk behandlingsforskning i spesialisthelsetjenesten**

Skissesøknadene vurderes etter tre kriterier med tilhørende underpunkter som vist nedenfor. Alle kriterier vurderes i en nasjonal kontekst, dvs. at gjennomføringen med fordel må kunne involvere partnere i alle regioner. Vurderingen skal m.a.o. ta hensyn til om studien heller kan gjennomføres i en regional setting fordi nasjonal organisering ikke tilfører tilstrekkelig merverdi.

Vurderingen skal videre ta utgangspunkt i programplanens beskrivelse av avgrensninger for programmet, der det står:

*«Programmet er tematisk åpent for alle kliniske fagområder, men det skal søke å dekke kunnskapsbehov og kunnskapsgap av stor betydning for pasientbehandling. Programmet skal derfor orientere seg mot aktuelle kunnskapsoppsummeringer og hente innspill fra andre etablerte systemer slik som f.eks. Nasjonalt system for innføring av nye metoder i spesialisthelsetjenesten. Sykdomsgrupper av stort omfang som representerer en betydelig samfunnsutfordring vil være særlig aktuelle. Dette utelukker imidlertid ikke kliniske behandlingsstudier for mindre og sårbare pasientgrupper der kunnskapsbehovene er store.»*

* **Bakgrunn og argumentasjon for en nasjonal klinisk behandlingsstudie**

**(vurdering 1-5)**

* + Er bakgrunn for studien tilstrekkelig beskrevet?
	+ Hvordan er nytteverdi og formål med studien belyst?

* **Pasientgrunnlag/Intervensjon og metoder (vurdering 1-5)**
	+ Er pasientgrunnlaget for studien tilstrekkelig belyst mtp nasjonal rekruttering?
	+ Svarer studien på et udekket behov for pasientene i dagens spesialisthelsetjeneste?
	+ Er intervensjoner/metoder tilstrekkelig beskrevet og egnede for å oppnå resultater og svare på problemstillingen?

* **Relevans for tjenestens sentrale utfordringer (vurdering 1-5)**
	+ Er det potensial for implementering eller endring av praksis?
	+ Hvor verdifull vil studien være for spesialisthelsetjenesten?
	+ Se på hvordan eventuell nyhetsverdi (innovasjonsgrad) er beskrevet og i hvilken grad denne nyhetsverdien påvirker forskningens betydning. En høy grad av innovasjon kan forsterke betydningen av en allerede viktig studie. For andre studier ligger betydningen i bruken av etablerte metoder for å besvare et kritisk spørsmål. I slike tilfeller reduserer ikke fraværet av innovasjon forskningens betydning.

**Totalvurdering: lav prioritert, middels prioritet, høy prioritet (1-3)**